T
Forside
Om oss
Vår formålsparagraf
Aktiviteter
Medlemsfordeler
Litt historikk
Arrangementer og turer i CSK
Kontaktinformasjon
Seilskuteprisen
Skuteposten
Skuterapporter
Maritim Ordbok
Historikk
Navigasjon
Litt historikk om kompasset
Seilskutespråket /ord og uttrykk
Internasjonale maritime signaler
Ekvator
Linjedåp
Skutegalleriet
Seilskutetiden
Norske skuter fra Fredhøis bok
Spesielt utvalgte andre seilskuter
Klipperskipene
Våre tre skværriggere
'Svanen' gjennom 75 år
Forklaring på skutenes betegnelse
Mastenes oppbygging
Seil
Tauverk
Seilskutemodeller
Bygging av flaskeskuter
Nyere sktuer
Linker
Seilskuter
Foreninger
Venneforeninger
Informasjonskilder
Museer
Home
Om oss
Vår formålsparagraf
Aktiviteter
Medlemsfordeler
Litt historikk
Arrangementer og turer i CSK
Kontaktinformasjon
Historikk
Navigasjon
Litt historikk om kompasset
Seilskutespråket /ord og uttrykk
Internasjonale maritime signaler
Ekvator
Linjedåp
Skutegalleriet
Seilskutetiden
Norske skuter fra Fredhøis bok
Spesielt utvalgte andre seilskuter
Klipperskipene
Våre tre skværriggere
'Svanen' gjennom 75 år
Forklaring på skutenes betegnelse
Mastenes oppbygging
Seil
Tauverk
Seilskutemodeller
Bygging av flaskeskuter
Nyere sktuer
Forside
Om oss
Seilskuteprisen
Skuteposten
Skuterapporter
Maritim Ordbok
Historikk
Skutegalleriet
Linker
Linker
Seilskuter
Foreninger
Venneforeninger
Informasjonskilder
Museer
Search ...
T
T - Som lydsignal ( _ ), uttales i radio som "Tango". Signalet T betyr "Gå ikke forenom meg"
Takkelasje - Den stående og løpende rigg. Å seile" for tau og takkel" betyr å seile for vindpresset mot riggen uten seilføring
Takkelloft - Verksted på land hvor riggen forarbeides
Takkelnål - Spesiell seilnål* som brukes ved takling* av tamper*
Takle - Rigge* Takling - 1) Surring på tampen* av et tau for å hindre at det slår seg opp. Se også Sytakling 2) Riggen uten seil, måten å være rigget på, som råseiltaklet
Talg - Talg var et viktig produkt som ga gode frakter i seilskutetiden. Til skipsbruk var det nyttig som smøre- og impregneringsmiddel, dessuten som groehindrende middel. Mange steder på kloden brukes fremdeles sauetalg tilsatt bindemidler som skjellsand til bunnbehandling
Talje - Kraftbesparende heise- og haleinnretning bestående av blokker* og løpere*. Uten bruk av taljer hadde det ikke vært mulig å seile
Taljereip - Tau sydd* mellom jomfruer* for å tilsette* stående rigg*
Tall Ship - (Eng.) Storseiler, dvs ei seilskute med høy rigg, en riktig dypvannsseiler*. I våre dager brukes betegnelsen feilaktig om så godt som enhver skute
Tallymann - En person som fører regning over lasting* og lossing*. Oppgaven føres i en regnskapsbok over lasten, tallyboka
Ta luven fra - Seile til lovart* for og ta vinden ut av seilene på noen
Tamp - Tau. Å sette ankerkjetting* på tamp betyr å avlaste trekket på kjettingen ved å feste svære trosser mellom den og f. eks. en mast. Å gi tamp betyr å slå noen med en tamp
Tampen - Enden av et tau
Tatovering - Tegning som "graveres inn" på kroppen for dekorative formål. Det brukes helst en elektrisk drevet nål som prikker inn motivet under huden sammen med farger
Tau, tauverk - Vanlig betegnelse på liner*, trosser* og kabler* som er slått* av kordeler*
Ta vinden fra - Se Lo, Ta luven fra
Teak - Eksotisk tresort som er svært holdbar, den tåler vann og kryper eller utvider seg omtrent ikke. Brukes til dekkshus*, kapper*, luker*, dører, naglebenker* og skostaller* og ratt*. Brukes også til dekk, og britiske skuter ble ofte bygget av teak fra koloniene. Se også Mahogny
Teclipper - Clipper* spesialbygget for tefarten mellom Østen og hovedsakelig England. Den eneste som er bevart er "Cutty Sark" (1869), som ligger i tørrdokk* i Greenwich, London
Teit, teite - Stram, stramme
Tender - Mindre skip som ledsager et større, f. eks. som forsynings- eller kommunikasjonsskip
Tendring - 1) Vestnorsk betegnelse på liten jekt* 2) Båt som ros med ti årer, tiæring*
Tenn - Redskap for kledning* av tau. Se også Kylle
Teredo navalis - (Lat.) Pelemark*
Terrestriell navigasjon - Kystnavigasjon, navigasjon* etter landemerker på og langs kysten
Tett bidevind* - Så langt opp i vinden som mulig
Tier - (Eng.) Lag av last lagt oppå hverandre
Til borde - Til skutesiden
Til gelik - Samtidig
Tilje - Bord, rist eller plate innvendig i bunnen på en båt*
Til koffardis - Det som har med handelsskuter å gjøre
Til orlogs - Det som har med sjømilitære forhold å gjøre
Tilsette - 1) Stramme, teite* 2) Heise seil i stilling for seilas
Tiltakle - Rigge opp
Timeglass - Glass hvor sanden renner ut på en halv time, hvorpå det blir snudd. Dette markeres ved å slå glass*. Logglass* renner ut etter et antall sekunder, typisk 14 eller 20
Tjære - Uunnværlig impregningsmiddel for enhver trebåt. Den beste utvinnes av furu og tyrirøtter ved brenning i miler. For at den skal trekke godt inn i treverket kan tjæren varmes opp og/eller fortynnes med en penetrerende olje. Se også Trekkfastolje
Todekker - Orlogsskip med to batteridekk*
Tofte - Tverrskips sitteplanke i båt* Tofter - Betegnelse for størrelse på vikingskip. Et 15 tofters skip er 23 meter, et 16 tofters 25 meter og et 20 tofters 28 meter langt. Se også Rom
Tollegang - Leiet for årene mellom tollepinnene*
Tollepinne - Pinne av tre eller jern som settes ned i esingen* i en robåt, danner tollegang for årene
Tone flagg - Vise flagg
Tonn - Kommer fra tun, tønne. Skips størrelse uttrykkes i tonn: 1) Registertonn*, som er et rommål uttrykt i enheter à 100 engelske kubikkfot, 2,83 kubikkmeter 2) Dødvekttonn* (dwt), som er vekten av lasten 3) Deplasement*, som er vekten av skipet lastet og utrustet. Se Den engelske regel 4) Lettvekten, som er vekten av et tomt skip
Tonnasje - Skipets størrelse uttrykt i tonn*
Topinner - Tomaster
Topp - Betegnelse på hele masten* med undermast* og stenger*
Toppe - Hale i topplenten* på den ene siden og slakke på den andre. Se Kaie
Topplent - Tau, talje* som holder rærne* i horisontal stilling. Se Kaie
Toppseil - 1) Trekantet seil som settes over gaffelen* (gaffeltoppseil), kan også settes på en liten rå* 2) Råseil som settes på stengene på gaffelrigget* mast*
Toppseilskonnert - Skonnert* som fører råtoppseil*
Totalforlis - Det fullstendige havari*
Trad(e) - (Eng.) Fart med last, som "tetraden på Kina" og "ulltraden på Australia"
Tralverk - Rist av edeltre til å stå mest mulig tørrskodd på, særlig foran nedganger og rundt ratt* og rorkiste*
Trampbåt - Skip som seiler i trampfart*
Trampfart - Fart med tilfeldige laster fra og til de havner det byr seg muligheter, i motsetning til linjefart*
Travaljebåt - Mindre arbeidsbåt
Tredekker - Orlogsskip* med tre batteridekk* og med bakk* og skansedekk*
Trekkfastolje - Tjære som er blandet med penetrerende olje for å få bedre inntrengningsegenskaper
Trim - (Eng.) Hvordan skipet ligger i vannet, plassering av lasten. Se Styrlastighet
Trireme - Galei* med tre rekker årer
Trosse - Grovt tauverk, 3 eller 4-slått*, vanligvis 120 favner langt pr. kveil og over 1 1/4 tommes (33 mm) førlighet*. Brukes til fortøyning, sleping, ankertrosser osv
Trosseslått - Tauverk som er slått til grovt tau med 3 eller 4 kordeler*
Trutne - Tette ved å ligge i vann
Trønderbåt - Betegnelse på båter fra Trøndelagsfylkene, særlig båter fra Åfjord i Sør-Trøndelag. Finnes i samme varianter som nordlandsbåtene*. De største fembøringene*, lofotbåtene*, ble opptil 16 meter lange. De ble brukt på den lange og harde turen til Lofoten. Trønderbåtene har ikke nordlandsbåtens dristige fasong og har rettere stevner
Tsunami - (Jap.) Flodbølge, egentlig tsu-nami (havnebølge) på grunn av dens særlig ødeleggende virkning i havner. Forårsakes av forkastninger på havbunnen på grunn av jordskjelv og vulkanutbrudd. En slik forkastning blir ikke mer enn ti meter høy, og en tsunamiflodbølge blir tilsvarende høy. Se også Megatsunami, Monsterbølge, Freak wave og White squall
Tumblehome - (Eng.) Innfallen overbords, skutesidens innfallende krumning fra vannlinjen opp mot dekkshøyde
Tusenben - En lask*
Tuten - Doen om bord. Se også Apoteket og Siri
Tverrdriver - Båt som ikke lystrer roret og driver sideveis
Tvers, tverrskips - 90 grader på lengderetningen, rett vinkel på eller fra skipet
Tyfon - 1)Tropisk virvelvind 2) Sirene i fyr
Tygge drev - Slite på og presse ut drev* p.g.a. bevegelser mellom bordgangene
Tyngdepunkt - Et skips tyngdepunkt er tyngdepunktet for alt som er i det. Se Stabilitet
Tyrkerknop - Kunstferdig knop som egner seg både for praktisk bruk og pynt
Tyskendekk - Mellomdekk*, av tysk Zwischendeck
Tømmer - 1) Fellesbetegnelse for bjelke, emne av tømmerstokk 2) Klengenavn på tømmermannen
Tømmermann - "Guri"*, "fliseguri"*, "tømmer". Fagmann som har som oppgave å bearbeide og reparere treutstyret om bord. Har også som oppgave å peile* skipsbunnen for vann, og holde tilsyn med ferskvannsbeholdningen. Kan også ha som oppgave å betjene ankerspillet*. "Fliseguri" er dagmann*
Tønne - Gammel lasteenhet som i århundrenes løp har variert etter type last
Tørn - Runde, omgang, tur, sving
Tørne - Snu, vende
Tørne imot - Støte på
Tørne inn/ut - Legge seg, stå opp
Tørne til - Gå til vakt
Tørrdokk - Se Dokk
Tørt skip - Et skip sies å være tørt når det tar lite vann over seg. Se Vått skip
Maritim Ordbok
Forside
A
B
C
D
E
F
G
H
I
J
K
L
M
N
O
P
Q
R
S
T
U
V
W
Y
Z
Æ
Ø
Å
Om oss
Christiania Seilskuteklubb har til formål å søke bevart for etterslekten alt av interesse fra seilskutetiden, samt søke kontakt med og støtte seilskuter, foreninger og institusjoner med samme formål. Vår økonomiske støtte gis med preferanse for norske seilskuter som arbeider for barn og ungdom.
Kontakt oss
Chrisitiana Seilskuteklubb
v/Sven H. Røstgård, Tiurveien 1
N-1447 DRØBAK
Telefon: 91620127 / 64931462
This email address is being protected from spambots. You need JavaScript enabled to view it.
Copyright © 2005 - 2013 Seilskuteklubben. Tlf: 916 20 127 Epost: post@seilskuteklubben.no. Design og publisering - Iwill Norge AS / Customweb.no